
UŽDAROJI  AKCINĖ  BENDROVĖ

ŠILUTĖS ŠILUMOS TINKLAI

Verslo g. 12, LT-99116 Šilutė, tel. (0 441) 62 144, el. p. info@silutesst.lt.

                                   
Kodas 177217875, PVM mokėtojo kodas LT772178716

DAUGIABUČIO GYVENAMOJO NAMO, LAISVĖS AL. 7, ŠILUTĖ,

ATNAUJINIMO (MODERNIZAVIMO) RANGOS DARBŲ UŽBAIGIMAS NUTRAUKUS RANGOS DARBŲ SUTARTĮ

PIRKIMO SĄLYGOS

2025-02-04
Šilutė

1. Bendrosios nuostatos:

1.1. UAB „Šilutės šilumos tinklai (toliau – Užsakovas) perka daugiabučio namo, esančio Laisvės al. 7, Šilutė, pagal Daugiabučių  namų atnaujinimo (modernizavimo) programą, patvirtintą Lietuvos Respublikos Vyriausybės 2004 m. rugsėjo 23 d. nutarimu Nr. 1213, arba pagal ją atitinkančią savivaldybių tarybų patvirtintą programą, statybos rangos darbus.
1.2. Pirkimas vykdomas vadovaujantis Daugiabučio namo atnaujinimo (modernizavimo) projekto (ar jo dalies) rengimo ir projekto vykdymo priežiūros/statybos techninės priežiūros paslaugų ir statybos rangos darbų pirkimo tvarkos aprašu (toliau – Tvarkos aprašas), Lietuvos Respublikos civiliniu kodeksu (toliau – Civilinis kodeksas) ir šiomis pirkimo sąlygomis.
1.3. Pirkimas neatliekamas naudojantis centralizuotų pirkimų katalogu (CPO  LT), nes viešasis pirkimas dėl to paties pirkimo objekto – daugiabučio gyvenamojo namo Laisvės al. 7, Šilutė, atnaujinimo (modernizavimo) darbai, jau buvo atliktas CPO LT „Daugiabučių namų atnaujinimo (modernizavimo) rangos darbų be projektavimo užsakymai per CPO LT elektroninį katalogą“ Nr. CPO70335, kurio pagrindu 2019-04-19 buvo sudaryta pirkimo sutartis Nr. CPO70335. Tačiau CPO LT paringtas rangovas neatliko visų numatytų atlikti darbų ir sutartis buvo nutraukta dėl rangovo kaltės. Šiuo atveju perkančioji organizacija perka darbus, kurie pagal ankstesnę, nutrauktą sutartį buvo neatlikti arba atlikti netinkamai.
1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų, konfidencialumo ir nešališkumo reikalavimų. Priimant sprendimus dėl pirkimo sąlygų, vadovaujamasi racionalumo principu.
1.5. Užsakovas yra pridėtinės vertės mokesčio (toliau – PVM) mokėtojas.
1.6. Užsakovo kontaktinis asmuo – direktoriaus pavaduotojas namų renovacijai Vygantas Kamarauskas, tel. +370 686 09575, el. p. vygantas.kamarauskas@silutesst.lt.
1.7. Užsakovo adresas: UAB „Šilutės šilumos tinklai“, Verslo g. 12, Šilutė.
2. Pirkimo objektas.
Šiuo pirkimu perkami pagal nutrauktą sutartį neatlikti, nebaigti atlikti ir/ar netinkamai atlikti pirkimo objekto darbai.
2.1. Kvietime teikti pasiūlymus statybos rangos darbams atlikti pateikiama visa perkančiosios organizacijos turima informacija ir duomenys apie pagal Nutrauktą sutartį Pirkimo objekte atliktų darbų apimtis pirkimo sąlygų priedo Nr. 2 „Techninė specifikacija“ (priedas Nr.1 „Atlikti darbai“) ir reikalavimai šiuo pirkimu perkamiems darbams kurie turi būti atlikti pagal techninius reikalavimus nustatytus ypatingo statinio techniniame projekte Nr. PLP-18-019-TDP  „Daugiabučio gyvenamojo namo Laisvės al. 7, Šilutė  atnaujinimo (modernizavimo) projektas“ (pirkimo sąlygų priedo Nr. 2 „Techninė specifikacija“ priedas Nr. 2.2 „Techninis projektas“):
2.1.1. Pirkimo objektas (daugiabutis gyvenamasis namas adresu Laisvės al. 7, Šilutė);
2.1.2. Tiekėjas teikdamas pasiūlymą pirkimui pats privalo įvertinti esamą Pirkimo objekto situaciją, pagal Nutrauktą sutartį atliktų darbų tikslias apimtis bei kokybę ir perkamų (pagal Nutrauktą sutartį ne atliktų arba ne tinkamai atliktų) darbų apimtis (toliau – Darbai);

2.1.3. Atlikus Darbus tiekėjas turės parengti visus dokumentus privalomus statybos užbaigimo procedūrai. Darbų pabaiga pagal sutartį bus laikomas momentas, kai bus užbaigti visi sutartyje numatyti atlikti Darbai ir pasirašytas galutinis Darbų perdavimo priėmimo aktas;

2.1.4. Atlikus Darbus tiekėjas savo sąskaita privalės suteikti visas Lietuvos Respublikos Civiliniame kodekse numatytas statybos darbų ir medžiagų garantijas visam Pirkimo objektui, nepriklausomai nuo to ar tokie konkretūs darbai buvo atlikti kito rangovo pagal Nutrauktą sutartį, ar tokie konkretūs darbai atlikti pagal šio pirkimo sutartį.
2.2. Rangos darbų sutartis finansuojama akcinės bendrovės Šiaulių bankas suteikiamo kredito daugiabučio namo atnaujinimui lėšomis, pagal kurią kreditas yra suteikiamas daugiabučio namo atnaujinimo (modernizavimo) projekto įgyvendinimui, kuris yra remiamas Europos Sąjungos ir užtikrinamas Europos investicijų banko garantija (ši garantija nėra suprantama kaip garantija Lietuvos Respublikos civilinio kodekso 6.90 str. prasme), finansuojama iš Europos Sąjungos struktūrinių ir investicijų fondų JESSICA II kontroliuojančiojo fondo lėšomis, daugiabučio gyvenamojo namo Laisvės al. 7, Šilutė, gyventojų lėšomis ir perkančiojo subjekto su Šilutės rajono savivaldybės administracija galimai suteikiamomis lėšomis.

2.3. Rangos darbai perkami pagal fiksuotos bendros kainos, su rangos darbų sutartyje aiškiai apibrėžto perskaičiavimo dėl PVM dydžių pasikeitimo, kainodarą. Tiekėjas teikdamas pasiūlymą – paskaičiuodamas Darbų atlikimo kainą, prisiima visą riziką dėl galimų darbų kiekių svyravimų. Darbų vykdymo metu nebus priimamos jokios tiekėjo pretenzijos dėl nenumatytų darbų atlikimo ir/ar kainų svyravimo, nebent tokie darbai (konkretūs tinkamam Pirkimo objekto užbaigimui būtini atlikti darbai) nėra (nebuvo) numatyti Techniniame projekte.

2.4. Pirkimo objektas į dalis neskaidomas. Pirkimas pagal savo vertę vykdomas kaip supaprastintas. Pirkimu perkami vienos daugiabučio gyvenamojo namo vientisi atnaujinimo (modernizavimo) rangos darbai po to kai kitas rangovas Nutrauktos sutarties pagrindu atliko dalį darbų kurių apimtys ir kokybė nėra tiksliai nustatyti. Siekiant užtikrinti atnaujinamo (modernizuojamo) daugiabučio gyvenamojo namo gyventojų teisėtus interesus – viešą interesą, tiekėjas privalės suteikti vieną vientisą garantiją visiems namo atnaujinimo (modernizavimo) rangos darbams, kas esant keliems tiekėjams neįmanoma. Visi darbai, tiek perkami, tiek atlikti Nutrauktos sutarties pagrindu, turi būti atlikti pagal vieno, vientiso Techninio projekto reikalavimus kur kelių tiekėjų darbų organizavimas yra neįmanomas ne tik technologiškai, bet ir atsižvelgiant į šio konkretaus daugiabučio dydį.
2.5. Maksimali darbų pirkimo vertė – 10640,00 Eur su PVM.

2.6. Darbų atlikimo terminas – 5 mėnesiai nuo rangos darbų sutarties įsigaliojimo dienos. Pirkimo sutartis įsigalioja po to, kai sutarties šalys pasirašo sutartį ir tiekėjas pateikia tinkamą sutarties įvykdymo užtikrinimą (po užtikrinimo pateikimo dienos einančią sekančią dieną) ir galioja iki visų Darbų užbaigimo ir atsiskaitymo už juos, bei kitų sutartinių įsipareigojimų įvykdymo dienos. Tiekėjas turi teisę trumpinti galutinį Darbų atlikimo terminą. Darbų vykdymas turi prasidėti ir tęstis nepertraukiamai, neskaitant technologinių pertraukų ir/ar Pirkimo sutarties stabdymų, nuo Sutarties įsigaliojimo momento.

2.7. Pirkimo sutarties galiojimo trukmė – 6 mėnesiai nuo Pirkimo sutarties įsigaliojimo dienos.
2.8. Jeigu apibūdinant Pirkimo objektą Techniniame projekte nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.9. Jeigu apibūdinant pirkimo objektą Techniniame projekte nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
3. Reikalavimai pasiūlymų rengimui ir pateikimui.
3.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

3.1.1. tiekėjo pasirašytas pasiūlymas, parengtas pagal pirkimo sąlygų priede Nr.1 „Pasiūlymo forma“ pateiktą pasiūlymo formą;

3.1.2. jungtinės veiklos sutarties kopija jeigu pirkime dalyvauja ūkio subjektų grupė jungtinės veiklos sutarties pagrindu;
3.1.3. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;

3.1.4. jei tiekėjas pasitelkia ūkio subjektus, kurių pajėgumais remiasi – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;

3.1.5. įkainotas veiklos grafikas;

3.1.6. žinios apie tiekėją (kvalifikacijos informacija), tiekėjo dokumentai, patvirtinantys, kad tiekėjas atitinka šių pirkimo sąlygų 4 punkte nurodytus reikalavimus. 

3.2. Į pasiūlymo kainą įeina techninės dokumentacijos parengimo, elektroninio statybos žurnalo pildymo kainos apmokėjimo, sąmatinių skaičiavimų, atitinkančių pasiūlymo kainą, parengimo, darbo jėgos, mechanizmų, darbo ir medžiagų kaina, mokesčiai, draudimo, transportavimo, griovimo metu susidariusių statybinių medžiagų bei jų atliekų transportavimo ir priėmimo į tokias atliekas priimančią įmonę, kadastrinių matavimų atlikimo, užbaigus rangos darbus, ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos.

3.3. Tiekėjas prieš teikdamas pasiūlymą apžiūri objektą natūroje ir įsivertina reikiamų atlikti darbų apimtį ir atliktų darbų kiekius pagal faktinę situaciją. Tiekėjas atsakingas už pilną ir teisingą darbų kiekių įsivertinimą. 

3.4. Pirkimo negalima skaidyti į dalis atskiriems statybos rangos darbams. 

3.5. Bendra pasiūlymo kaina, šią kainą sudarančios kainos sudedamosios dalys ar įkainiai (sąnaudos) ir PVM turi būti nurodoma dviejų skaičių po kableliu tikslumu.

3.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant ir PVM.
4. Reikalavimai tiekėjo kvalifikacijai.
4.1. Kvalifikacijos reikalavimai tiekėjui:

	Eil. 
Nr.
	Kvalifikacijos reikalavimai tiekėjui
	Dokumentai ir informacija, kuriuos turi pateikti 
tiekėjai, siekiantys įrodyti, kad jų kvalifikacija 
atitinka keliamus reikalavimus

	4.1.1.
	Tiekėjas (reikalavimas taikomas ir subrangovams), kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi 
neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar 
kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus.
	Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Nurodyti dokumentai turi būti išduoti ne anksčiau kaip 90 dienų iki paraiškos pateikimo dienos.

PASTABA.
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų Perkančioji organizacija reikalaus tik turėdamas pagrįstų abejonių dėl tiekėjo patikimumo.

	   4.1.2.
	Tiekėjas, dalyvis, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą.
	Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 90 dienų iki pasiūlymų pateikimo termino pabaigos. Jei tiekėjo, kuris yra juridinis asmuo, dalyvis, turintis absoliučią balsų daugumą juridinio asmens dalyvio susirinkime, yra juridinis asmuo arba jei absoliučios balsų daugumos (t.y. 50 proc.+1 balsas) neturi nei vienas akcininkas, pateikiama valstybės įmonės Registrų centro išduoto juridinių asmenų registro išplėstinio išrašo kopija arba tiekėjo akcininkų sąrašas, patvirtinantis, kad absoliučią balsų daugumą turintis dalyvis yra juridinis asmuo arba kad absoliučios balsų daugumos neturi nei vienas akcininkas.

	4.1.3.
	Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus.
	Tiekėjo deklaracija, patvirtinanti, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, arba atitinkamos užsienio šalies institucijos išduotas dokumentas, patvirtinantis, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia priverstinio likvidavimo procedūros ar susitarimo su kreditoriais arba jo padėtis pagal šalies, kurioje jis registruotas, įstatymus nėra tokia pati ar panaši, arba priesaikos deklaracija, jei atitinkamoje šalyje neišduodamas minėtas dokumentas arba jis neapima visų keliamų klausimų.

	4.1.4.
	Dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams, išskyrus 1 punkte išvardytas veikas.
	Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos išduotas dokumentas, išduotas ne anksčiau kaip 90 dienų iki paraiškos pateikimo dienos.
PASTABA.
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų Perkantysis subjektas reikalaus tik turėdamas pagrįstų abejonių dėl tiekėjo patikimumo.

	4.1.5.
	Tiekėjas nėra padaręs rimto profesinio pažeidimo (profesinės etikos pažeidimo, kai nuo tiekėjo pripažinimo nesilaikančiu profesinės etikos normų momento praėjo 
mažiau kaip vieni metai, konkurencijos, darbo, darbuotojų saugos ir sveikatos, aplinkosaugos teisės aktų pažeidimo), arba tiekėjui (juridiniam asmeniui) – ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieneri metai, o už Lietuvos Respublikos konkurencijos įstatymo 5 straipsnio pažeidimą tiekėjui, kuris yra juridinis asmuo, yra paskirta ekonominė sankcija, kai nuo sprendimo, kuriuo buvo paskirta ši sankcija įsiteisėjimo dienos praėjo mažiau kaip treji metai.
	Laisvos formos tiekėjo deklaracija, patvirtinanti, kad tiekėjas nėra padaręs rimto profesinio pažeidimo. 

	4.1.6.
	Tiekėjas turi būti įvykdęs įsipareigojimus, susijusius su mokesčių mokėjimu, įskaitant socialinio draudimo įmokas, pagal šalies, kurioje jis registruotas, ar šalies, kurioje yra perkančioji organizacija, reikalavimus. 
	1) Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos dokumentas, išduotas ne anksčiau kaip 90 dienų iki paraiškos pateikimo dienos; 
2) valstybinio socialinio draudimo fondo valdybos teritorinių skyrių ir kitų valstybinio socialinio draudimo fondo įstaigų, susijusių su Valstybinio socialinio draudimo fondo administravimu arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos dokumentas, išduotas ne anksčiau kaip 90 dienų iki paraiškos pateikimo dienos.

	4.1.7.
	Tiekėjas turi teisę Lietuvos Respublikoje atlikti statinio statybos darbus, statinių kategorija: gyvenamieji pastatai, statybos darbų sritis - statybos darbai: bendrieji statybos darbai: žemės darbai; stogų įrengimas; apdailos darbai.
	Valstybės įmonės Registrų centro išduoto Lietuvos Respublikos juridinių asmenų registro išplėstinio išrašo (ar kitų dokumentų, kuriuose būtų nurodyti tiekėjo įregistravimo duomenys ir vykdoma veikla) arba atitinkamos užsienio šalies, kurioje registruotas tiekėjas, išduoto dokumento, liudijančio, kad tiekėjas atitinka šį reikalavimą, kopija ar galiojančio tiekėjo įmonės veiklos kvalifikacijos atestato skaitmeninės kopijos.

	4.1.8.
	Tiekėjo vidutinė metinė atliktų statybos ir montavimo darbų apimtis ne mažesnė kaip 1,4 mln. Eur su PVM
	Pastarųjų 3 metų arba per laikotarpį nuo tiekėjo įregistravimo dienos (jeigu tiekėjas veiklą vykdo trumpiau nei 3 metus) atliktų statybos darbų sąrašas, nurodant sutarčių vertes, sutarčių įsigaliojimo ir pabaigos datas, statybos darbų pavadinimą, užsakovą, jo kontaktus bei įrodymą apie sutarties tinkamą įvykdymą: užsakovo patvirtintą pažymą ir (ar) statybos darbų užbaigimo aktą ar deklaraciją.

	4.1.9.
	Tiekėjas apsidraudęs profesiniu civilinės atsakomybės draudimu.
	Draudimo įmonės liudijimo kopija ar kiti įrodymai, kad tiekėjas yra apsidraudęs profesiniu civilinės atsakomybės draudimu.

	4.1.10.
	Tiekėjo per pastaruosius 3 metus arba per laiką nuo tiekėjo registracijos dienos (jeigu tiekėjas vykdė veiklą mažiau nei 3 metus) tinkamai įvykdytų ir priduotų komisijai bent trijų, atnaujinamų (modernizuojamų) pastatų, statybos darbų sutarčių vertė (kiekvienos atskirai) turi būti ne mažesnė 
kaip 100 tūkst. Eur su PVM (bent viena sutartimi po modernizacijos pasiekta pastato energetinė klasė turi būti ne žemesnė kaip B).
	Tiekėjo per pastaruosius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) atliktų statybos darbų sąrašas, kartu su užsakovų pažymomis apie tai, kad svarbiausi darbai buvo atlikti tinkamai. Pažymose turi būti nurodyta darbų atlikimo vertė, data ir vieta ir ar darbai buvo atlikti pagal galiojančių normatyvinių aktų reikalavimus ir ar buvo tinkamai užbaigti.

	4.1.11.
	Tiekėjas pirkimo sutarties vykdymui turi pasiūlyti bent vieną atestuotą ypatingo gyvenamojo statinio statybos vadovą, kuris vadovavo bent vieno, pastato atnaujinimo (modernizavimo) statybos darbams, kurio vertė ne mažesnė nei 500 tūkst. Eur su PVM.
	Pateikiamas specialisto kvalifikacijos atestatas ar atitinkamos užsienio šalies Teisės pripažinimo pažymos, specialisto darbo patirties aprašymas, kuriame turi būti nurodytas statybos darbų vadovo vadovavimo statybos darbams patirtis (pagal nustatytus reikalavimus); pateikti tiekėjo deklaraciją, kurioje patvirtinama, kad tiekėjas su siūlomu specialistu yra sudaręs darbo ar kitą civilinę sutartį, arba ketinimų protokolą.

	4.1.12.
	2024 m. Tiekėjo įmonėje dirbančiųjų vidurkis buvo ne mažesnis kaip 25 darbuotojų.
	Pateikiama Valstybinio socialinio draudimo fondo valdybos pranešimo apie apdraustuosius už 2024 m. kopija.

	4.1.13.
	Tiekėjas turi būti įdiegęs ir taikyti statybos, rekonstrukcijos ir (ar) remonto darbų apimtyje aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taiko kitas lygiavertes aplinkos apsaugos vadybos užtikrinimo priemones.
Tekėjas turi turėti įdiegtą ir veikiančią kokybės vadybos sistemą pagal ISO 9001 standartą  statybos darbų srityje. Kokybės sistema turi būti sertifikuota nepriklausomos sertifikavimo įstaigos bei Tiekėjas turi turėti įdiegtą ir veikiančią aplinkos apsaugos vadybos sistemą pagal ISO 14001 standartą pirkime numatytų statybos darbų srityje. Sistema turi būti sertifikuota nepriklausomos sertifikavimo įstaigos.
	Pateikiama: EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.
Pateikiamas ISO 9001 sertifikatas, arba kitas lygiavertis sertifikatas.


4.2. Kol nepasibaigė pasiūlymo galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą. 

4.3. Tiekėjas privalo pateikti duomenis apie savo kvalifikaciją pagrindžiančius dokumentus ir informaciją:
4.3.1. tiekėjas gali pridėti papildomos informacijos, leidžiančios geriau įvertinti jo sugebėjimą ir pasiruošimą atlikti prašomus darbus;

4.3.2. bendrai veiklai susivienijusių asmenų grupės partneriai turi pateikti jungtinės veiklos sutartį (kopiją) ir visą informaciją. Vienas iš partnerių turi būti paskirtas atsakinguoju ir įgaliotas veikti kitų partnerių vardu. Jungtinės veiklos sutartyje turi būti numatyta solidari partnerių atsakomybė pagal sudarytos rangos sutarties prievoles. Bendrai veiklai susivienijusių asmenų grupės partnerių kvalifikacija vertinama atskirai ir turi atitikti reikalavimus, nurodytus pirkimo sąlygų 4.1.1–4.1.7 punktuose. Kitus reikalavimus turi atitikti bet kuris iš bendrai veiklai susivienijusių asmenų grupės partnerių;

4.3.3. jei tiekėjas tam tikriems darbams/darbų daliai atlikti numato pasitelkti subrangovus, pateiktame pasiūlyme (Kvalifikacijos informacija) turi nurodyti darbus, kuriems atlikti jis ketina pasitelkti subrangovus ir pateikti duomenis, kad subtiekėjų pajėgumai tiekėjui bus prieinami visą sutarties laikotarpį (tokiais dokumentais laikomi tiekėjų ir subtiekėjų pasirašyti ketinimų protokolai, preliminarios sutartys ar pan.). Keičiant subrangovą, raštu privaloma informuoti Užsakovą.

4.4. Tiekėjas, sudaręs rangos darbų sutartį, įsipareigoja per 10 darbo dienų pateikti rangovo civilinės atsakomybės privalomojo draudimo sutartį. 

4.5. Tiekėjas, nuo sutarties pasirašymo dienos, per 10 darbo dienų įsipareigoja pateikti Užsakovui šios sutarties įvykdymo užtikrinimą (banko garantiją arba draudimo bendrovės laidavimo raštą), kurio vertė ne mažesnė kaip 10 proc. pasiūlymo vertės su PVM, arba šią sumą pervesti į Užsakovo banko sąskaitą LT51 7300 0100 0258 3218, AB Swedbank bankas.
4.6. Tiekėjas per 10 darbo dienų nuo sutarties pasirašymo dienos įsipareigoja apdrausti Statybos rangos darbų laikotarpiui visus Sutartyje numatytus statybos darbus pilna atstatomąja verte nuo visų galimų rizikų Užsakovo naudai ir įteikti draudimo liudijimą Užsakovui. 

5. Pirkimo dokumentų paaiškinimas ir keitimas.
5.1. Visi prašymai paaiškinti pirkimo dokumentus ir jų paaiškinimai teikiami raštu (CVP IS  priemonėmis). Užsakovas atsako į visus besiteiraujančio tiekėjo klausimus, atsakymo-paaiškinimo kopijas išsiųsdamas kitiems tiekėjams, kuriems buvo pateikti pirkimo dokumentai, kartu nurodydamas paklausimą, bet nenurodydamas paklausėjo. 

5.2. prireikus užsakovas gali pratęsti pasiūlymų teikimo terminą ir nukelti vokų atplėšimo datą, pataisyti pirkimo dokumentus. Pataisymai gali būti tik tikslinančiojo pobūdžio. Pirkimo dokumentų taisymai daromi raštu ir yra neatsiejama pirkimo dokumentų dalis. Apie pirkimo dokumentų pataisymus ne vėliau kaip 3 dienos iki vokų atplėšimo datos, nurodytos kvietime ir (arba) pirkimo sąlygose, raštu informuojami visi tiekėjai, kuriems buvo pateikti pirkimo dokumentai. Jei pirkimo dokumentų paaiškinimai/patikslinimai teikiami, likus mažiau kaip 3 darbo dienoms iki pasiūlymų pateikimo termino pabaigos, turi būti nukeliamas pasiūlymų pateikimo terminas ir apie tai raštu informuoti visi suinteresuoti dalyviai. Apie pasiūlymų pateikimo termino datos pakeitimą taip pat skelbiama UAB „Šilutės šilumos tinklai“ interneto svetainėje.

6. Pasiūlymo kaina.
6.1. Tiekėjo apskaičiuota pasiūlymo kaina pateikiama kainos pasiūlymo formoje ir detalizuojama Įkainotame veiklos grafike, įkainojant jame išvardytus darbus (jų grupes). Šiuos dokumentus pasirašo tiekėjas (jo įgaliotas asmuo). Pasiūlyme nurodoma fiksuota kaina, kuri negali būti keičiama.
6.2. tiekėjas nurodo kainą už Techninėje specifikacijoje nurodytus ir Įkainotame veiklos grafike išvardytus darbus (darbų grupes). Jeigu tiekėjas nenurodo tam tikrų darbų kainų, bet šių darbų atlikimas yra būtinas visiškam Techninėje specifikacijoje išdėstytų reikalavimų įvykdymui, Užsakovas tiekėjui už juos papildomai nemoka, nes laikoma, kad šių darbų apmokėjimas yra tiekėjo įtrauktas į kitų darbų, išvardintų Įkainotame veiklos grafike kainas. 

6.3. į pasiūlymo kainą turi būti įskaityti visi mokesčiai, rinkliavos, kadastrinių matavimų atlikimas projekto gale ir kitos, pirkimo objektui būtinos, tiekėjo išlaidos. 

6.4. tiekėjo pasiūlyta bendra sutarties kaina nekeistina ir nekoreguotina per visą sutarties vykdymo laikotarpį, išskyrus atvejus, kai Rangos sutarties vykdymo laikotarpiu Rangos sutarties kaina perskaičiuojama (didinama ar mažinama) pasikeitus (padidėjus ar sumažėjus) pridėtinės vertės mokesčio dydžiui, kuris turėjo tiesioginės įtakos kainai. Raštiškai patvirtinus užsakovui ir Tiekėjui, ne vėliau kaip iki atitinkamų darbų ar jų dalies perdavimo–priėmimo akto pasirašymo dienos, perskaičiuojama tik ta kainos dalis, kuriai turėjo įtakos pasikeitęs pridėtinės vertės mokesčio dydis ir tik pasikeitusio mokesčio dydžiu.

7. Susipažinimas su tiekėjų pasiūlymais.

7.1. Susipažinimas su CVP IS priemonėmis gautais pasiūlymais vykdomas skelbime numatytu laiku (ne anksčiau nei po 30 minučių po pasiūlymų pateikimo termino pabaigos).
7.2. Tiekėjai negali dalyvauti susipažinimo su CVP IS priemonėmis pateiktais pasiūlymais procedūroje, Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai dalyvauti nekviečiami.

7.3. Perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.

7.4. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba kaip ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.

8. Pasiūlymų nagrinėjimas, vertinimas ir palyginimas.
8.1. Pateiktus pasiūlymus posėdžio metu nagrinėja ir vertina užsakovo sudaryta Pirkimų komisija (toliau –komisija). Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.
8.2. Neatmesti pasiūlymai vertinami pagal sąnaudų ir kokybės santykį (ekonomiškai naudingiausią pasiūlymą).
8.3. Tiekėjai pagal vertinimo rezultatus surašomi į pasiūlymų eilę. Pasiūlymų eilė sudaroma kainos didėjimo tvarka. Pirmasis eilėje įrašomas tiekėjas, kurio kaina mažiausia. Jeigu keli pasiūlymai yra vienodi, pirmuoju įrašomas tiekėjas, anksčiau pateikęs pasiūlymą. Laimėjusiu pripažįstamas pirmuoju pasiūlymų eilėje nurodytas tiekėjo pasiūlymas.

9. Pasiūlymų atmetimo priežastys.

9.1. Komisija laimėjusį pasiūlymą nustato, jeigu jis tenkina visas šias sąlygas:

9.1.1. pasiūlymas atitinka pirkimo dokumentuose nustatytus reikalavimus ir sąlygas;

9.1.2. tiekėjas atitinka pirkimo sąlygų 4 punkte nustatytus kvalifikacijos reikalavimus;

9.1.3. tiekėjas per Perkančiosios organizacijos nustatytą terminą patikslino, papildė, paaiškino informaciją;

9.1.4. pasiūlyta kaina nėra per didelė ir perkančiajai organizacijai priimtina.

10. Pirkimo sutarties sudarymas.

10.1.  Pirkimo sutartis sudaroma nedelsiant, bet ne anksčiau negu pasibaigė 5 darbo dienų sutarties sudarymo atidėjimo terminas, kuris prasideda nuo pranešimo apie sprendimą nustatyti laimėjusį pasiūlymą išsiuntimo iš Perkančiosios organizacijos tiekėjams dienos. Atidėjimo terminas netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis.

10.2. Tiekėjas, kurio pasiūlymas nustatytas laimėjęs, sudaryti pirkimo sutarties kviečiamas raštu ir jam nurodomas laikas, iki kada jis turi sudaryti pirkimo sutartį.

10.3. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, arba nepateikia pirkimo sutarties įvykdymo užtikrinimą patvirtinančio dokumento (jei reikalaujama), arba iki Perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos.

10.4. Sudaroma sutartis turi atitikti laimėjusio tiekėjo pasiūlymą ir šias pirkimo sąlygas.

10.5. Sutarties pagrindinės sąlygos pateiktos 3 priede. Sutarties pagrindinės sąlygos yra privalomos tiekėjams ir sudarant sutartį su laimėtoju nebus keičiamos. 

10.6. UAB „Šilutės šilumos tinklai“, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti arba pirkimo dokumentuose padaryta esminių klaidų, dėl kurių pirkimas tampa nebetikslingas ar jam įvykus būtų įsigytas Bendrovės poreikių neatitinkantis pirkimo objektas  ir privalo tai padaryti, jeigu buvo pažeisti Pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. Apie tai, nurodant atsiradusias aplinkybes, Komisija CVP IS susirašinėjimo priemonėmis praneša visiems pasiūlymus pateikusiems tiekėjams. 

10.7. Sutarties valiuta – eurai.

10.8. Sutartyje pasirinktas kainos apskaičiavimo būdas – fiksuota kaina.

11. Pretenzijų pateikimas ir nagrinėjimas.
11.1. Pretenzijos pateikiamos ir ginčai nagrinėjami Viešųjų pirkimų įstatymo nustatyta tvarka. Tiekėjo teisės ginčyti Perkančiosios organizacijos veiksmus ar priimtus sprendimus reglamentuotos Viešųjų pirkimų įstatymo VII skyriuje.
12. Baigiamosios nuostatos. 

12.1. Pirkimo procedūros, kurios neapibrėžtos šiose pirkimo sąlygose, vykdomos vadovaujantis Viešųjų pirkimų įstatymo bei poįstatyminių teisės aktų nuostatomis.

13. Priedai

13.1. 1 priedas –  Pasiūlymo forma.
13.2.  2 priedas –  Kvietimas teikti pasiūlymą.
13.3. 3 priedas – Rangos darbų pirkimo-pardavimo sutarties projektas.

16.5. 4 priedas –  Techninis projektas.



_________________________________________________








1 priedas

Herbas arba prekių ženklas

___________________________________________________________________

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

__________________________

Adresatas (perkančioji organizacija)

PASIŪLYMAS

DĖL DAUGIABUČIO GYVENAMOJO NAMO, LAISVĖS AL. 7, ŠILUTĖ,

ATNAUJINIMO (MODERNIZAVIMO) RANGOS DARBŲ UŽBAIGIMO NUTRAUKUS RANGOS DARBŲ SUTARTĮ

         ______
(data)

1. INFORMACIJA APIE TIEKĖJĄ:

	Tiekėjo arba ūkio subjektų grupės dalyvių pavadinimas (-ai), juridinio asmens kodas (-ai) (jeigu pasiūlymą teikia fizinis asmuo – verslo ar individualios veiklos pažymėjimo Nr. ar pan.), adresas (-ai)
	

	Ūkio subjektų grupės dalyvis, atstovaujantis arba vadovaujantis ūkio subjektų grupei (pildoma, jei pasiūlymą teikia tiekėjų grupė)
	

	Asmens, įgalioto bendrauti su perkančiąją organizacija, kontaktinė informacija (vardas, pavardė, tel., faks., el. p., adresas)
	


2. INFORMACIJA APIE ŪKIO SUBJEKTUS, KURIŲ PAJĖGUMAIS TIEKĖJAS REMIASI, KAD ATITIKTŲ PERKANČIOJO SUBJEKTO KELIAMUS KVALIFIKACIJOS REIKALAVIMUS (nurodomi ir kvazisubtiekėjai – fiziniai asmenys, kuriuos ketinama įdarbinti pirkimo laimėjimo atveju)
(pildoma, jei tiekėjas pasitelkia kitų ūkio subjektų pajėgumais)

	Eil. Nr.
	Ūkio subjekto pavadinimas, juridinio asmens kodas, adresas
	Nuoroda į skelbimo apie pirkimą punkto sąlygą, kuriai atitikti remiamasi ūkio subjekto pajėgumais
	Sutarties objekto dalies, perduodamos vykdyti ūkio subjektui, kurio pajėgumais tiekėjas remiasi, aprašymas

	1.
	
	
	

	...
	
	
	


3. INFORMACIJA APIE ŽINOMUS SUBTIEKĖJUS IR JIEMS PERDUODAMA VYKDYTI SUTARTIES DALIS
(pildoma, jei tiekėjas pasitelkia subtiekėjus)

	Eil. Nr.
	Subtiekėjo pavadinimas, juridinio asmens kodas, adresas
	Sutarties objekto dalies, perduodamos vykdyti subtiekėjui, aprašymas

	1.
	
	

	...
	
	


4. SIŪLOMŲ DARBŲ KAINA

	Eil. Nr.
	Techniniame projekte numatyti atlikti tačiau pagal Nutrauką sutartį neatlikti darbai
(tiekėjas privalo nusimatyti ir įsikainuoti visus Techniniame projekte numatytus tačiau pagal Nutrauką sutartį neatliktus ir/arba ne tinkamai atliktus darbus nepriklausomai ar pirkimo dokumentuose tokie darbai tiesiogiai aprašyti ar ne, įskaitant bet neapsiribojant statybos užbaigimo procedūras, viso objekto garantinių įsipareigojimų kaštus ir t. t.)
	Mato vnt.

(pagal Nutrauktą sutartį neatlikti arba ne tinkamai atlikti tačiau pagal Techninį projektą privalomai atliekami darbai)
	Kaina EUR be PVM

	1.
	Šilumos punkto ar katilinės įrengimas, keitimas, pertvarkymas arba individualių katilų ir (ar) karšto vandens ruošimo įrenginių keitimas ar pertvarkymas, taip pat atsinaujinančių energijos šaltinių (saulės, vėjo, geoterminės energijos, biokuro ir panašiai) įrengimas.


	Komplektas
	

	2.
	Šildymo sistemos atnaujinimas ar pertvarkymas (balansavimas, vamzdynų keitimas, izoliavimas, šildymo prietaisų, termostatinių ventilių įrengimas, individualių šilumos apskaitos prietaisų ar daliklių sistemos įrengimas). 


	Komplektas
	

	3.
	Karšto vandens sistemos pertvarkymas, atnaujinimas, vamzdynų keitimas ir (ar) izoliavimas. 


	Komplektas
	

	4.
	Natūralios vėdinimo sistemos sutvarkymas arba pertvarkymas. 


	Komplektas
	

	5.
	Individualių rekuperatorių ir grotelių įrengimas. 


	Komplektas
	

	6.
	Stogo ar perdangos pastogėje šiltinimas, įskaitant stogo konstrukcijos sustiprinimą ar deformacijų šalinimą, stogo dangos keitimą, lietaus nuvedimo sistemos sutvarkymą ar įrengimą, arba naujo šlaitinio stogo (be patalpų pastogėje) įrengimas (įskaitant kopėčias į pastogę), apšiltinant jį arba perdangą pastogėje. 


	Komplektas
	

	7.
	Išorinių sienų (taip pat ir cokolio) šiltinimas, įskaitant sienų (cokolio) konstrukcijos defektų pašalinimą, elektros, dujų ar kitų sistemų ar įrengimų nuo šiltinamos sienos (cokolio) atitraukimą ir nuogrindos sutvarkymą.


	Komplektas
	

	8.
	Balkonų ar lodžijų įstiklinimas, įskaitant esamos balkonų ar lodžijų konstrukcijos sustiprinimą ir (ar) naujos įstiklinimo konstrukcijos įrengimą pagal vieną projektą. 


	Komplektas
	

	9.
	Bendrojo naudojimo lauko durų (įėjimo, tambūro, balkonų, rūsio, konteinerinės, šilumos punkto) keitimas (įskaitant apdailos darbus). 


	Komplektas
	

	10.
	Butų ir kitų patalpų langų ir balkonų durų keitimas mažesnio šilumos pralaidumo langais. 


	Komplektas
	

	11.
	Rūsio perdangos šiltinimas. 


	Komplektas
	

	Viso (Pasiūlymo fiksuota bendra kaina) be PVM
	
	

	PVM (pildoma, jei taikoma)*
	
	

	Pasiūlymo kaina EUR su PVM
	
	


Pasiūlymo kaina EUR be PVM žodžiais: _________________________________________________

*Jei „PVM“ laukas nepildomas, nurodykite priežastis, dėl kurių PVM nemokamas: ________________
5. PRIDEDAMI DOKUMENTAI IR INFORMACIJA APIE KONFIDENCIALUMĄ

Jei nenurodyta kitaip, visi dokumentai teikiami su pasiūlymu CVP IS priemonėmis:

	Eil.

Nr.
	Dokumentas
	Lapų skaičius

(failo pavadinimas)
	Ar dokumente yra konfidencialios informacijos?

(Taip / Ne)
	Paaiškinimas, kokia konkreti informacija dokumente yra konfidenciali ir kodėl

	1.
	Jungtinės veiklos sutarties kopija (jeigu Pirkime dalyvauja ūkio subjektų grupė jungtinės veiklos sutarties pagrindu)
	
	
	

	2.
	Dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti
	
	
	

	3.
	Jei tiekėjas pasitelkia ūkio subjektus, kurių pajėgumais remiasi atitinkami dokumentai
	
	
	

	4.
	Jei tiekėjas pasitelkia subtiekėjus atitinkami dokumentai
	
	
	

	5.
	Užpildytas ir pasirašytas darbų atlikimo grafikas
	
	
	


Pasirašydamas šį pasiūlymą, tvirtintu, kad:

· esu susipažinęs su Pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp Perkančiosios organizacijos ir tiekėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
· sutinku su Pirkimo dokumentuose nustatytomis sąlygomis ir procedūromis,
· pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
· pasiūlymas galioja skelbime nurodytą terminą.

	(Tiekėjo arba jo įgalioto asmens pareigų pavadinimas)
	
	(Parašas)
	
	(Vardas, pavardė)


Direktoriaus pavaduotojas namų renovacijai


Vygantas Kamarauskas


2025 m. vasario 4 d.








